Diari Oficial de la Generalitat Valenciana


Sumari del DOGV 4321, del 26-08-2002 (2002/8311)

ORDE de 24 de juliol de 2002, de la Conselleria d'Innovació i Competitivitat, per la qual s'aproven nous models d'impresos per a la gestió del Registre General de Comerciants i de Comerç.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8311


Data del document
:   24-07-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * formalitat administrativa
    * formulari
    * registre de documents
    * comerç interior
    * comerciant
    * legislació

ORDE de 24 de juliol de 2002, de la Conselleria d'Innovació i Competitivitat, per la qual s'aproven nous models d'impresos per a la gestió del Registre General de Comerciants i de Comerç. [2002/8311]
  
El Decret 70/1987, de 25 de maig, del Consell de la Generalitat Valenciana, regula el Registre General de Comerciants i de Comerç, tot desenvolupant el que s'ha disposat en la Llei 8/1986, de 29 de desembre, d'Ordenació del Comerç i Superfícies Comercials. Mitjançant Orde de 18 de juliol de 1997, s'aprovaren de forma unificada els models d'impresos que han d'omplir els interessats, les dades que, d'acord amb l'activitat, s'hi han de fer constar i els documents que hauran d'adjuntar-se.
  
L'actualització de les aplicacions informàtiques vinculades al Registre General de Comerciants i de Comerç induïx a la revisió i millora de la gestió de les dades que s'hi incorporen, cosa que comporta la modificació i simplificació dels models d'impresos que s'han estat utilitzant. No obstant això, l'esmentada variació formal no afecta la documentació i els requisits que, d'acord amb la normativa vigent, s'han exigit en els diferents supòsits d'inscripció.
  
Pel que s'ha exposat, i de conformitat amb les facultats que m'han sigut atorgades,
  
DISPOSE
  
Article únic
  
1. Per a la gestió del Registre General de Comerciants i de Comerç, s'utilitzaran els impresos normalitzats que s'inclouen com a annexos en la present orde.
  
Els esmentats models substituïxen, a tots els efectes, els establits per als mateixos fins que s'utilitzen actualment.
  
2. La presentació dels impresos, degudament emplenats, juntament amb la documentació que ha d'aportar-se, en cada cas, es realitzarà en el servei territorial de Comerç corresponent i en les entitats públiques amb les quals s'hi acorde, sense perjudici del que es disposa en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
DISPOSICIÓ TRANSITÒRIA
  
Única
  
Durant el període de dos mesos, a partir de l'entrada en vigor de la present disposició, s'admetrà la utilització pels interessats, en els tràmits relacionats amb la gestió del Registre General de Comerciants i de Comerç, dels anteriors impresos.
  
DISPOSICIÓ DEROGATÒRIA
  
Única
  
Queda derogada l'Orde de 18 de juliol de 1997, de la Conselleria d'Ocupació, Indústria i Comerç, per la qual s'aproven els nous models d'impresos per a la gestió del Registre General de Comerciants i de Comerç (DOGV de 4 de setembre de 1997).
  
DISPOSICIONS FINALS
  
Primera
  
Es faculta el director general de Comerç i Consum per a revisar i actualitzar els impresos que s'inclouen com a annexos en la present orde, així com dictar les resolucions necessàries per a l'aplicació i el desenvolupament del que s'hi ha establit.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana.
  
València, 24 de juliol de 2002
  
El conseller d'Innovació i Competitivitat